als_Latn dik_Latn sag_Latn
Asport – Shtypi francez i sulet Cavanit, shumë larg nga paratë e paguara për të. Laurent Blanc i del në mbrojtje, por uruguaiani nuk po shfaq një formë të mirë.
Shtypi francez ka pikasur uruguaianin Cavani si nyjën më të dobët të PSG-ës së këtij viti, jo shumë e ndryshme nga ajo e sezonit të vitit të kaluar. I peshuar me arë në vitin 2013-të, Cavani nuk po tregon lartësinë e duhur përballë portës teksa mungesa e Ibrahimovicit ia nxjerr më në pah gjendjen e keqe që po kalon.
France Football i dedikon titullin kryesor: “Njeriu që nuk vlente 64 milionë!”. Kjo përgjigjie mediatike kuptohet kur sheh renditjen e PSG-ës, në vendin e tretë, shtatë pikë larg Marseille-së që ndodhet në vendin e parë.
Por teksa të gjithë i sulen Cavanit, trajneri Blanc i del në mbrojtje: “Po kalon një periudhë delikate, u ndodh të gjithë bomberave.” Shumë e vërtetë por të gjithë kanë treguar se dinë të zhbllokohen shpejtë, kështu që Cavani duhet të nxitojë!
You must be logged in to post a comment Login
als_Latn als_Latn als_Latn als_Latn eng_Latn